# Club de Remo A Cabana

Club de Remo A Cabana Galiziako Ferrolgo A Cabana parrokiako arraun taldea da. Gaur egun Galizako A Ligan ari da eta 2023tik Mugardosekin osatzen du trainerua, gizonezkoetan zein emakumezkoetan.

## Uniformea

Trainerua gorria da. Elastikoa ere gorria da baina kolore berdea eta zuria ere baditu.

## Historia

1982an sortu zen taldea. Antonio Bruquetas Sierra izan zen lehen urteetako presidentea. 1996an lehenengo aldiz trainerua osatu zuen Cedeira, Mugardos eta San Felipeko arraunlariekin batera eta "Cidade de Ferrol" izena erabili zuten. 1999 arte iraun zuen proiektu honek.
Galiziako Ligaren sortzaileetakoa izan zen eta A eta B ligak eratu zirenetik beti maila gorenean ibili da, azken postuetan hala ere. Emaitzarik onena 2012an lortutako 7. postua du. 2014 urtean 8. egin eta maila galdu zuen. 2015 urtean ez zuen trainerua uretaratu baina 2016an berriz itzuli da A Cabana-Ferrol izenarekin eta emakumezkoen trainerua ere atera zuen. Hirugarren postua lortu eta igoera lortu zuen arren 2017an ez du trainerua osatzerik lortu gizonezkoetan, emakumezkoetan bai ordea. 2019an Galiziako B Liga irabazi eta mailaz igo zen arren hurrengo urtean ezin izan zuen trainerua osatu.
Bateletan maila ona eman izan du eta Espainiako txapelketetan bigarren postu bat eta bi hirugarrengo ditu.
2022an ez zuen trainerurik atera eta aurrez emakumezkoen traineruarekin egin bezala, 2023an Mugardosekin batera atera zuten trainerua eta mailaz igotzea lortu ondoren proiektuak aurrera jarraitzen du.

## Palmaresa
### Txapelketak

* Espainiako Batel Txapelketa (0)
** Bigarren 2006an.
** Hirugarren 1988 eta 1992an.

### Ligak

* Galiziako A maila (0): zazpigarrena 2012 eta 2013an.
* Galiziako B maila (1): 2019.

## Azken denboraldiak

Dendoraldiak :
| TKE | 0 |
| LGT 1 | 14 |
| LGT 2 | 5 |
| 2025 barne. |||
| Urtea | Liga |
| 2003 | Galiziako Liga, 14.a |
| 2004 | Galiziako Liga, 10.a |
| 2005 | Galiziako Liga, 9.a |
| 2006 | Galiziako Liga, 9.a |
| 2007 | Galiziako Liga, 9.a |
| 2008 | Galiziako Liga, 11.a |
| 2009 | Galiziako Liga, 9.a |
| 2010 | Galiziako Liga, 9.a |
| 2011 | Galiziako Liga, 8.a |
| 2012 | Galiziako A maila, 7.a |
| 2013 | Galiziako A maila, 7.a |
| 2014 | Galiziako A maila, 8.a |
| 2015 | ez |
| 2016 | Galiziako B maila, 3.a |
| 2017 | ez |
| 2018 | Galiziako B maila, 3.a |
| 2019 | Galiziako B maila, 1.a |
| 2020 | ez |
| 2021 | Galiziako B maila, 11.a |
| 2022 | ez |
| 2023 | Galiziako B maila, 2.a (Mugardosekin) |
| 2024 | Galiziako A maila, 8.a (Mugardosekin) |
| 2025 | Galiziako A maila, (Mugardosekin) |

## Emakumezkoen trainerua

2016an trainerua uretaratu zuen eta Galiziako Ligan aritu da. 2016an Cabo da Cruz aurkeztu ez zen bi estropadak irabazi zituen. 2017an bigarren postua eskuratu zuen Galiziako Ligan.
Lau urtetako hutsunearen ondoren berriz lortu du trainerua ateratzea, oraingoan Mugardosekin elkarlanean. Euskotren Ligara igotzeko play-offak jokatzeari uko egin diote. Espainiako txapelketan brontzezko domina eskuratu zuten 2022 eta 2023an.

### Ligak

* Galiziako Liga (0): bigarrena 2017an.

### Banderak

* Concello de Redondela (1): 2016.
* Concello de Oleiros (1): 2016.
* Bandeira Cidade de Ferrol (1): 2023.

### Azken denboraldiak

Dendoraldiak :
| Euskotren | 0 |
| LGT | 6 |
| 2025 barne. |||
| Urtea | Liga | Kontxa | Galiziako txap. | Espainiako txap. |
| 2016 | Galiziako Liga, 3.a | - | ? |
| 2017 | Galiziako Liga, 2.a | - | ? |
| 2018-2021 | ez | |
| 2022 | Galiziako Liga, 3.a | - | 3.a | 3.a |
| 2023 | Galiziako Liga, 2.a | - | 5.a | 3.a |
| 2024 | Galiziako Liga, 6.a | - | 6.a | |

## Erreferentziak

* ↑ (Gaztelaniaz) Soluciones, Labrax. «Federación Gallega de Remo» Federación Gallega de Remo (Noiz kontsultatua: 2024-11-23).
* ↑ «C.R. A CABANA» traineras.es (Noiz kontsultatua: 2024-11-23).
* 1 2 www.ligalgt.com (Noiz kontsultatua: 2024-11-23).
* 1 2 (Gaztelaniaz) «Mugardos-A Cabana, supervivencia contra viento y marea: «Entre la más mayor y la más joven hay 30 años de diferencia»» La Voz de Galicia 2024-07-20 (Noiz kontsultatua: 2024-07-23).
* ↑ (Gaztelaniaz) «Título para Ares y bronce para A Cabana Mugardos en el Estatal de traineras de Tirán» Diario de Ferrol (Noiz kontsultatua: 2024-11-23).

## Kanpo estekak

* Datuak: Q12386262